Minder geld vir groot sokkerligas | Netwerk24
21 Oktober 2020 07:34
Uefa gaan die prysgeld vir onder meer die Kampioeneliga weens die Covid-19-pandemie verminder. Foto: Getty Images
Die prysgeld wat in die Kampioeneliga en die Europese Liga gewen kan word, sal weens die finansiële impak van die Covid-19-pandemie oor die komende vyf seisoene verminder word.
Luidens 'n berig in The Times het UEFA sy lede-verenigings ingelig dat hy £514 miljoen weens die vermindering in televisie- en borgskap inkomste verloor het.
Die twee reeks is in Maart opgeskort toe die pandemie die wêreld se sportkalender tot 'n stilstand gebring het.
Die wedstryde is eers weer in Augustus hervat toe die topligas in Europa reeds die einde van hul onderskeie seisoene bereik het.
Die uitkloprondes is toe agter geslote deure by neutrale velde beslis en daar is ook net een wedstryd, en nie 'n tuis- en 'n wegwedstryd soos gewoonlik nie, gespeel.
Verlede seisoen se vooruitsig was dat daar €1,95 miljard vir die 32 spanne in die Kampioeneliga se groepfase eenkant gesit sou word.
Volgens die verslag kan Engelse klubs verwag dat TV- en prysgeld met sowat 4% sal verminder. – Reuters